Asier Usarraga

Asier Usarraga Latierro  (Donostia, 1994ko abenduaren 31) gipuzkoar errugbilaria da, hirugarren lerroko hegal postuan aritzen dena. Biarritz Olympiquen,  Aviron Bayonnaisen eta Castres Olympiquen jokatu ostean, CA Brivek kontratatu zuen 2023an. 2016ko ekainaren 9an egin zuen debuta Espainiako selekzioarekin, Bukaresten, Argentina XV-en aurka.

 Ibilbidea 
Donostiako Bera Beran hezia, Biarritz Olympiqueren prestakuntza-zentroan sartu zen artean junior zela, eta profesional gisa Narbonan debutatu zuen, 2014ko azaroan. 2016ko ekainaren 9an egin zuen debuta Espainiako selekzioarekin, 21 urterekin. 

Biarritzen hiru denboraldi egin eta gero, Albiko taldearekin sinatu zuen 2017-18 denboraldirako. Urtebete geroago itzuli zen Biarritz Olympiquera. Hurrengo denboraldietan, mailaz maila igo zen klub zuri-gorrian, lehen taldera iritsi arte. Talde horrekin 84 partida jokatu zituen, horietatik 39 titular.

Biarritz Olympiquen zazpi urtez aritu eta gero, Aviron Bayonnaisek kontratatu zuen 2020an, eta 2022an Top 14ra igotzea lortu zuen Baionako taldearekin. 2022-23 denboraldian, Castres Olympiquek kontratatu zuen. 2023ko abenduan, jokalari gehigarri gisa fitxatu zuen CA Brivek.

 Palmaresa 
 Aviron Bayonnais 
 Rugby Pro D2
 irabazlea: 2022

 Erreferentziak 

 Kanpo estekak 
  Asier Usarraga Txioa "@alentsProD2. Ezaugarriak eta bideoa hainbat jokaldirekin.
 Asier Usarraga, allrugby.com
 Asier Usarraga, itsrugby.fr
 Asier Usarraga, espn.co.uk

Kategoria:Donostiarrak
Kategoria:Gipuzkoako errugbilariak
Kategoria:Biarritz Olympiqueko errugbilariak
Kategoria:Aviron Bayonnaiseko errugbilariak
Kategoria:Zurriola ikastola